Γουλιελμίδες

Οι Γουλιελμίδες, γαλλ.: Guilhelmides, είναι ένας Οίκος ευγενών της Φραγκίας κοντά στη δυναστεία των Καρολιδών. Αρχικά εγκαταστάθηκε στην περιοχή Ωτύν (Autun), και στη συνέχεια επεκτάθηκε στη Σεπτιμανία (Ακουιτανία και Λανγκεντόκ). Αυτή η οικογένεια πήρε το όνομά της από τον Γουλιέλμο του Ζελόν (Gellone), τον πιο διάσημο εκπρόσωπό της, αλλά τα μικρά ονόματα Θεοδέρικ και Bερνάρδος είναι τα πιο συχνά σε αυτήν την οικογένεια.

 Ιστορία 

 Προέλευση 
Ο πρώτος συγκεκριμένος εκπρόσωπος της οικογένειας είναι ο Θεοδέρικ Δ΄, ο οποίος αναφέρεται ως κόμης του Ωτύν το 742 και το 750. Ήταν νυμφευμένος με την Άουντα/Άλδα, πιθανότατα  κόρη του Καρόλου Μαρτέλου, δούκα των Φράγκων. Η παρουσία στους απογόνους του των ονομάτων Θεοδέρικ, Bερνάρδος, Χαριβέρτος και Ρολάνδος οδήγησε τον Eduard Hlawitschka το 1965 να συνδέσει τους πρώτους Γουλιελμίδες με την οικογένεια της Βερτράδης του Πρυμ. Μάλιστα, όταν η τελευταία ίδρυσε το αβαείο του Προυμ, υπέγραψε το έγγραφο ίδρυσης παρουσία του γιου της Χαριβέρτου (Caribert) και των στενών συγγενών της Ρολάνδου, Βερνάρδου και Θεοδέρικ ..

 Οι κόμητες του Ωτύν 
Το πρώτο φέουδο της οικογένειας, το Ωτύν, δόθηκε στους Γουλιελμίδες πριν από την άφιξη των Καρολιδών στη βασιλική οικογένεια, καθώς ο Θεοδέικ Α΄ ήταν κόμης εκεί το 742. Αν και ο κλάδος που καταγόταν από τον μεγαλύτερο γιο του εξέλειπε μετά από δύο γενιές, η πόλη κρατήθηκε μέχρι το 873 από απογόνους νεότερων κλάδων, παρόλα αυτά εγκατεστημένων στον νότο του Φραγκικού βασιλείου, εναλλασσόμενοι μερικές φορές με κόμητες της οικογένειας των Νιμπελουνγιδών, τους οποίους η ονοματολογία δείχνει ως συγγενείς των Γουλιελμιδών.

 Ακουιτανία και Σεπτιμανία 
Μετά τη μάχη του Ρονσεβώ, ο Καρλομάγνος έχασε την εμπιστοσύνη του στον Χόρσο, κόμη της Τουλούζης, και διόρισε στη θέση του τον εξάδελφό του Γουλιέλμο .. Αυτός ο διορισμός σηματοδοτεί την έναρξη της εγκατάστασης των Γουλιελμιδών στο νότιο Γαλατία, στην Ακουιτανία και στη Σεπτιμανία, τη μελλοντική Λανγκεντόκ. Από την εποχή τής βασιλείας τού Λουδοβίκου Α΄ του Ευσεβούς, ο γιος εκείνου, Βερνάρδος της Σεπτιμανίας, εκμεταλλεύτηκε την εξέγερση των γιων του βασιλιά, και στη συνέχεια τους αγώνες που ακολούθησαν τη διαίρεση του Βερντέν το 843, για να ιδρύσει ένα πριγκιπάτο στην Καταλονία και τη Σεπτιμανία .. Το έργο του συνέχισε ο γιος του, Μπερνάρ Πλαντεβελύ .. Ο γιος του τελευταίου, Γουλιέλμος Α΄ ο Ευσεβής, έχασε την Τουλούζη και το Λανγκεντόκ, αλλά κυριάρχησε στην Ακουιτανία, και το τέλος των ανιψιών του χωρίς κληρονόμους άφησε αυτό το δουκάτο σε μία αντίπαλη γραμμή, τους Ραμνουλφίδες, που είχαν ιδρυθεί στο Πουατού ..

 Η κομητεία του Πουατιέ 
Το 815 ο βασιλιάς Λουδοβίκος Α΄ ο Ευσεβής εμπιστεύτηκε την κομητεία του Πουατιέ σε έναν από τους πιστούς οπαδούς του, τον Βερνάρδο, ο οποίος κατείχε αυτή τη θέση τουλάχιστον μέχρι το 825. Το 828 ένας κόμης ονόματι Εμενόν διορίστηκε στο Πουατιέ . Αυτός ο Εμενόν θεωρείται ότι ανήκει στην οικογένεια των Γουλιελμιδών, αν και οι ιστορικοί δεν συμφωνούν ως προς τον τρόπο, με τον οποίο σχετίζεται με αυτήν την οικογένεια.: κάποιοι λένε ότι είναι γιος του Αδαλχέλμ ή του Αλεώμ ., άλλοι λένε ότι είναι γιος του Βερνάρδου Α΄ κόμη Πουατιέ, γιου του Αδαλχέλμ ή του Αλεώμ .. Τα μέλη της οικογένειας Εμενόν προσπάθησαν στη συνέχεια να εγκατασταθούν στο Πουατιέ και το Τρουά, αλλά εκδιώχθηκαν από το Τρουά το 894 από τον Ριχάρδο τον Δικαστή, δούκα της Βουργουνδίας, και από το Πουατιέ το 902 από τον Εμπλ Μαντσέρ, έναν των Ραμνουλφιδών .

Γενεαλογία των Γουλιελμιδών

 Σημειώσεις και αναφορές 

 Δείτε επίσης 

 Βιβλιογραφία 





 Christian Lauranson-Rosaz « Le roi et les Grands dans l'Aquitaine carolingienne » dans 
 Christian Lauranson-Rosaz, « Les Guillelmides : une famille de l’aristocratie d’empire carolingienne dans le Midi de la Gaule () », dans .

 Σχετικά άρθρα 
 Γουλιέλμος του Ζελόν

 Εξωτερικοί σύνδεσμοι 

 Foundation for Medieval Genealogy : 

Κατηγορία:Καρολίγγεια Αυτοκρατορία
ΚΑτηγορία:Οίκος των Γουλιελμιδών